CELEX: 32009R0179
Language: sl
Date: 2009-03-05 00:00:00
Title: Uredba Sveta (ES) št. 179/2009 z dne 5. marca 2009 o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi

7.3.2009   
            
            
               SL
            
            
               Uradni list Evropske unije
            
            
               L 63/1
            
         
      UREDBA SVETA (ES) št. 179/2009
   z dne 5. marca 2009
   o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 26 Pogodbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               V skladu z Uredbo Sveta (ES) št. 301/2007 z dne 19. marca 2007 o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi (1) so za dve leti v celoti opuščene avtonomne dajatve skupne carinske tarife za monitorje s prikazovalnikom s tekočimi kristali, z diagonalo zaslona 48,5 cm ali manj in z razmerjem med širino in višino zaslona 4:3 ali 5:4, ki so uvrščeni pod oznako KN 8528 59 90.
            
         
               (2)
            
            
               Ta ukrep o začasni opustitvi je prenehal veljati 31. decembra 2008.
            
         
               (3)
            
            
               V interesu Skupnosti je, da se v korist potrošnikom in za zagotovitev racionalnega razvoja proizvodnje in širitve potrošnje v Skupnosti ter za pospeševanje trgovine med državami članicami in tretjimi državami podaljša trenutna opustitev avtonomne dajatve za dve leti z začetkom 1. januarja 2009, poveča diagonala zaslona na 55,9 cm (22 inčev) ter doda razmerje med širino in višino 1:1 in 16:10.
            
         
               (4)
            
            
               Iz istih razlogov je v interesu Skupnosti tudi, da za dve leti z začetkom 1. januarja 2009 uvede opustitev za črno-bele ali druge enobarvne monitorje z diagonalo zaslona največ 77,5 cm (30,5 inčev) in z istimi razmerji med širino in višino zaslona kot za barvne monitorje.
            
         
               (5)
            
            
               Uredbo Sveta (EGS) št. 2658/87 (2) bi bilo zato treba ustrezno spremeniti.
            
         
               (6)
            
            
               Ker so opustitve iz te uredbe razširitev opustitve, uvedene z Uredbo (ES) št. 301/2007, ki je prenehala veljati 31. decembra 2008, in ker prekinitev tarifne obravnave monitorjev, na katere se ta opustitev nanaša, ni v interesu Skupnosti, bi se morala ta uredba uporabljati od 1. januarja 2009 –
            
         SPREJELA NASLEDNJO UREDBO:
   Člen 1
   Uredba (EGS) št. 2658/87 se sremeni:
   
               1.
            
            
               v poglavju 85 oddelka XVI drugega dela Priloge I se besedilo v stolpcu 3 pri oznaki KN 8528 59 10 nadomesti z naslednjim:
               „14 (3)
               
            
         
               2.
            
            
               v poglavju 85 oddelka XVI drugega dela Priloge I se besedilo v stolpcu 3 pri oznaki KN 8528 59 90 nadomesti z naslednjim:
               „14 (4)
               
            
         Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. januarja 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. marca 2009
      
         
            Za Svet
         
         
            Predsednik
         
         M. ŘÍMAN
         
      
   
   
      (1)  UL L 81, 22.3.2007, str. 11.
   
      (2)  UL L 256, 7.9.1987, str. 1.
   
      (3)  Carinska dajatev je do 31. decembra 2010 avtonomno opuščena za črno-bele ali druge enobarvne monitorje s prikazovalnikom s tekočimi kristali, opremljene z digitalnim vmesnikom DVI ali priključkom VGA ali obojim z diagonalo zaslona največ 77,50 cm (tj. 30,5 inčev), z razmerjem med širino in višino 1:1, 4:3, 5:4 ali 16:10, z ločljivostjo več kot 1,92 milijonov slikovnih točk in velikostjo točke največ 0,3 mm. (oznaka TARIC 8528591010)“;
   
      (4)  Carinska dajatev je do 31. decembra 2010 avtonomno opuščena za barvne monitorje s prikazovalnikom s tekočimi kristali, z diagonalo zaslona največ 55,9 cm (tj. 22 inčev), z razmerjem med širino in višino zaslona 1:1, 4:3, 5:4 ali 16:10. (oznaka TARIC 8528599040)“.